CELEX: 62018CN0687
Language: lv
Date: 2018-11-07 00:00:00
Title: Lieta C-687/18: Lūgums sniegt prejudiciālu nolēmumu, ko 2018. gada 7. novembrī iesniedza Court of Appeal (England & Wales) (Civil Division) – SY/Associated Newspapers Ltd

21.1.2019   
            
            
               LV
            
            
               Eiropas Savienības Oficiālais Vēstnesis
            
            
               C 25/27
            
         
      Lūgums sniegt prejudiciālu nolēmumu, ko 2018. gada 7. novembrī iesniedza Court of Appeal (England & Wales) (Civil Division) – SY/Associated Newspapers Ltd
      
      (Lieta C-687/18)
      (2019/C 25/34)
      Tiesvedības valoda – angļu
      
         Iesniedzējtiesa
      
      
         Court of Appeal (England & Wales) (Civil Division)
      
      
         Pamatlietas puses
      
      
         Prasītājs: SY
      
         Atbildētājs: Associated Newspapers Ltd
      
      
         Prejudiciālais jautājums
      
      Vai tādas valsts tiesību normas kā Data Protection Act 1998 [1998. gada Datu aizsardzības likuma (“DAL”)] 32. panta 4. un 5. punkts, kuros ir paredzēts, ka gadījumos, kad personas datu apstrādātājs apgalvo, ka jebkādi personas dati, uz kuriem attiecas pret personas datu apstrādātāju vērstā tiesvedība, tiek apstrādāti (i) tikai un vienīgi žurnālistikas, mākslinieciskās vai literārās izteiksmes nolūkiem un (ii) lai publicētu žurnālistikas, literārās vai mākslinieciskās izteiksmes informāciju, kuru personas datu apstrādātājs nav iepriekš publicējis, šāda tiesvedība tiek apturēta, ciktāl tā attiecas uz nepublicētiem personas datiem līdz (a) Information Commissioner konstatējuma saņemšanas par to, ka (i) nav izpildīti nosacījumi, (ii) vai (b) personas datu apstrādātāja prasība ir atsaukta, vai (c) personas dati ir publicēti – ir saderīgas ar Direktīvas 95/46/EK (1) 9., 22. un 23. pantu un Eiropas Savienības Pamattiesību hartas 7., 8. un 47. pantu?
      
         (1)  Eiropas Parlamenta un Padomes Direktīvas 95/46/EK (1995. gada 24. oktobris) par personu aizsardzību attiecībā uz personas datu apstrādi un šādu datu brīvu apriti (OV 1995, L 281, 31. lpp.)